WicipediA 


Sesotho 


Nodyn:Infobox ethnonym Mae Sesotho (a elwir hefyd yn 
Sotho neu De Soth yn iaith De Bantw o grŵp Sotho- 
Tswana (S.30, yn ôl tabl dosrannu'r ieithoedd Bantu), a 
siaredir gan fwyaf yn Ne Affrica, lle mae'n un o'r 11 iaith 
swyddogol ac yng ngwladwriaeth annibynnol Lesotho lle 
mae'n iaith genedlaethol. Dyma briod iaith y bobl Basotho 
sy'n trigo yn Ne Affrica a Lesotho. 

Fel pob iaith Bantw mae Sesotho yn iaith dodiadol sy'n 
defnyddio amryw o dodiadau a rheolau deilliannol a 
ffurfroadau i adeiladu geiriau cyflawn. 

■ {{{enw}}} 


Codau ieithoedd 


ISO 639-1 st 

ISO 639-2 sot 

ISO 639-3 sot 

Wylfa leithoedd 


Dosbarthiad Ieithyddol 


Mae Sesotho yn iaith o gangen y Sotho-Tswana (parth S.30) sy'n rhan o deulu ieithyddol y De Bantw sydd 
yn ei hun yn tarddu ac yn rhan o'r tylwyth ieithyddol, perthyn i'r teulu Niger-Congo. 

Mae "Sotho" hefyd yn enw a roddi'r i'r cyfan o grŵp Sotho-Tswana, ac yn yr achos hynny gelwir Sesotho ei 
hun yn "De Sotho". O fewn grŵp Sotho-Tswana mae Sesotho yn perthyn agosaf at Lozi (a elwir hefyd yn 
Silozi), lle mae'n creu is-grŵp y Sesotho-Lozi o fewn Sotho-Tswana. 

Mae'r grŵp Gogledd Sotho yn ddaearyddol ac yn cynnwys nifer o dafodieithoedd sy'n perthyn i'r Sesotho- 
Lozi. Adnewbir yr iaith Tswana hefyd fel "Gorllewin Sesotho". 

Mae'r grŵp Sotho-Tswana yn ei hun yn perthyn yn agos i'r ieithoedd De Bantw eraill sy'n cynnwys Venda, 
Tsonga, Tonga, a'r ieithoedd Nguni (Zulu, Xhosa, Ndebele ayyb) ac, o bosib, yr ieithoedd Makua (parth P) 
yn Tanzania a Mozambique. 







Mae'r gair Sotho yn olddodiad llwythol h.y. gelwir y bobl yn Sotho 
neu Basotho; tra bod Sesotho yn golygu "iaith y Basotho". Mae wedi 
dod yn gyffredin i arddel y term Sesotho am yr iaith yn hytrach na 
Sotho hyd yn oed ymysg siaradwyr ieithoedd tramor. 

Dosbarthiad Daearyddol 


Yn ôl Cyfrifiad Cenedlaethol De Affrica 2011, roedd bron i b4 
miliwn o siaradwyr Sesotho iaith gyntaf wedi'u cofnodi yn Ne 
Affrica - oddeutu 8% o'r boblogaeth. Mae'r rhan fwyaf o siaradwyr 
Sesotho yn Ne Affrica yn byw yn nhaleithiau 'Free State' a Gauteng. 
Sesotho hefyd yw'r brif iaith a siaredir gan bobl Lesotho, lle, yn ôl 
data 1993, fe'i siaradwyd gan tua 1,493,000 o bobl, neu 85% o'r 
boblogaeth. Mae'r cyfrifiad yn methu â chofnodi gallu ieithyddol 
llawn pobl De Affrica lle gall fod Sesotho yn ail neu drydydd iaith 
iddynt. Mae siaradwyr o'r fath i'w gweld ym mhob ardal breswyl o 
Fusnesau Metropolitan - megis Johannesburg, a Tshwane - lle mae 
amlieithrwydd yn uchel iawn. 


Tsotsitaal 


Mae Sesotho yn un o'r nifer o ieithoedd sydd wedi cyfrannu at greu'r 
lled-iaith neu 'rhyngiaith', Tsotsitaal. Gair Sesotho am leidr neu lowt 
yw "tsotsi" a'r gair Afrikaans am "iaith" yw 'taal'. Nid iaith ffurfiol 
mo Tsotsitaal, mae'n iaith gwaith a lingua franca a ddatblygwyd 
ymysg gweithwyr duon (a rheolwyr gwyn) sy'n defnyddio geirfa a 
gramadeg Sesotho a Zulu gan fwyaf. Mae'r lled-iaith y rhan o 
ddiwylliant ieuenctid ghettos de talaith Gauteng megis Soweto ac 
fe'i ddefnyddio mewn caneuon poblogaidd cerddoriaeth rap Rwaito. 



Dosbarthid daearyddol Sotho yn Ne 
Affrica; canran y boblogaeth sy'n 
siarad Sotho gartref. 

Dosbarthiad daearyddiol y Sotho yn 
Ne Affrica: dwysedd siaradwyr 


Gramadeg 


Sotho fel iaith cartref. 

Y nodweddion mwyaf trawiadol o ramadeg Sesotho, a'r 
priodweddau pwysicaf sy'n ei ddatgelu fel iaith Bantu, yw ei system 
cenedl enwau a concórd ("cytuno"). Yn y concórd Sesotho (fel y 
rhan fwayf o ieithoedd Bantw, bydd berfau a rhagenwau yn cytuno 
gydag enwau (nouns). Nid yw'r system enwau Sesotho (fel ieithoedd 

Bantw) yn adnabod cenedl enwau yn seiliedig ar ryw benywaidd a gwrywaidd (fel ieithoedd Indo- 
Ewropeaidd megis Cymraeg, Ffrangeg ayyb). 


Eiddo arall adnabyddus yr ieithoedd Bantu yw eu morffoleg dodiadol. Yn ogystal, maent yn tueddu i fod 
heb unrhyw systemau cyflyrau gramadegol, rhaid, felly, nodi ystyr enwau drwy eu trefn yn y frawddeg. 


Enwi 

Person - Mosotho 
Pobl - Basotho 
laith - Sesotho 
Gwlad - Lesotho 















Statws Iaith 


Mae Sesotho yn iaith gyntaf i 1.5 miliwn o bobl yn Lesotho, neu 
85% o'r boblogaeth.Ël Sesotho yw un o ddwy iaith swyddogol 
Lesotho (gyda Saesneg).^ Lesotho enjoys one of Africa's highest 
literacy rates, with 59% of the adult population being literate chiefly 
in SesothoJ 3 ^ 

Defnyddir Sesotho mewn amrywiaeth o adnoddau addysgol fel pwnc 
a hefyd fel cyfrwng iaithJ 3 ^ Fe'i defnyddir yn lafar ac yn 
ysgrifenedig ymhob haen o addysg o'r cyn-ysgol i astudiaethau 
doethurol yn y brifysgol J 3 ' Nodir bod anhawsterau'n dal i'w cael ym 
maes datblygu geirfa dechnegol ym meysydd technoleg gwybodaeth, 
gwyddoniaeth, mathemateg a'r gyfraith gan nad yw'r corpws o 
ddeunydd technegol ar gael yn Sesotho, neu, mae'n fychan iawn.^ 

Mae Sesotho wedi dabtlygu presenoldeb go helaeth ers diwedd 
Apartheid. Ceir Radio Lesedi sy'n orsaf radio 24 awr Sesotho fel 
rhan o ddarpariaeth Corfforaeth Ddarlledu De Affrica (SABC) sy'n 
darlledu'n unig yn yr iaith. Ceir hefyd gorsafoedd radio lleol yn 
ogystal ag ar draws Lesotho a'r Free StateJ 3 ' DArlledir rhaglenni 
newyddion hanner awr Sesotho yn ddyddiol ar orsafoedd teledu y 
llywodraeth. Mae'r ddarlledwr teledu annibynnol, eTV, hefyd yn 
cynnwys bwletin newyddion hanner awr yn Sesotho yn ddyddiol. 

Ceir hefyd amrywiaeth o raglenni ar SABC a grŵp eTV sy'n 
cynnwys peth deialog yn Sesotho. 

Mae'r rhan fwyaf o bapurau newydd yn Lesotho wedi eu 
hysgrifennu gan fwayf yn Sesotho neu, yn Sesotho a Saesneg. Ceir 
un cylchgrawn prif-ffrwd Sesotho yn Ne Affrica, Bona ond does dim papur dyddiol llawn yn yr iaith heblaw 
am gylchlythyrau yn Qwaqwa, Fouriesburg, Ficksburg ac, o bosib, rhai trefi eraill yn y Free State.^ 

Dolennì 


■ Sesotho Online (http://www.sesotho.org) A gentle introduction to the Sesotho language and 
culture. 

■ Weblog on Sesotho (http://sesotho.blogspot.com) 

Cyfeiriadau 

1. Historically also misspelled Suto, or Suthu, Souto, Sisutho, Sutu, or Sesutu, according to the 
pronunciation of the name. 

2. Central Intelligence Agency (n.d.) CIA-The World Factbook: Lesotho. Central Intelligence 
Agency. Retrieved 5-01-10 from https://www.cia.gov/library/publications/the-world- 
factbook/geos/lt.html 

3. United Nations Scientific and Educational Council (UNESCO)(2000) World Languages Survey. 
Paris: UNESCO. 



Dynes Mosotho yn dal arwydd 
mewn Sesotho mewnprotest yn 
erbyn trais yn erbyn menywod ar 
Ddiwrnod Cenedlaethol y Menywod 
ym Mhrifysgol Genedlaethol 
Lesotho. O'i gyfieithu, dywed, "os na 
wnewch chi wrando ar fenywod, 
byddwn yn colli'n amynedd gyda 
chi" 


Wedi dod o "https://cy.wikipedia.Org/w/index. php?title=Sesotho&oldid=8556289' 













Newidiwyd y dudalen hon ddiwethaf ar 20 Mehefin 2019, am 19:50. 

Mae testun y dudalen ar gael dan drwydded Creative Commons Attribution-ShareAlike; gall fod telerau ychwanegol 
perthnasol. Gweler Telerau_Defnyddio'r Drwydded am fanylion peílach. 



